1. Мәҡәлдең дауамын яҙығыҙ: *Белдең бер һүҙ...*
2. Телмәр эшмәкәрлегенең дүрт төрөн һанап китегеҙ?**Яуап:1)аралашыу,2)фекер алышыу,3)уҡыу-яҙыу,4)тыңлау-аңлау**
3. Аҫтына һыҙылған һүҙҙәр ниндәй ҡатламға инә?

*Ғилемлелек* ***– даръялыр,***

*Ҙур* ***рыялыҡ*** *булмаһа;*

*Аҡыллы әҙәм –* ***олуғтыр,***

*Асыуы артыҡ булмаһа. (Аҡмулла)****Яуап:Был һүҙҙәр архаизмға ҡарай***

1. *Йөрәгем –* ***ҡәберлек минең:***

*Унда үткәндәр илай.*

*Йөрәгем –* ***сәңгелдәк минең:***

*Унда киләсәк даулай. (Р.Ғарипов)* Билдәләнгән һүҙҙәр шиғырҙа нимә булып килә?**Яуап:был һүҙҙәр рифма барлыҡҡа килтерә**

1. *Йырлай алмам һинең йәмдәреңде,*

*Йәшәй алмам йырһыҙ, моғайын.*

*Сағылыңда үҫкән сихри моңло*

*Бер ҡурайың ғына булайым.* (Р.Сафин) Ҡылымдарҙы табып, затын билдәләгеҙ.**Яуап:йырлай алмам,йәшәй алмам-1-се зат,үҫкән-3-сө затта,булайым-1-се зат**

1. Һөйләмдәге эйәреүсе киҫәктәр менән эйәртеүсе киҫәктәрҙең, шулай уҡ эйәрсән һөйләм менән баш һөйләмдең бәйләнешен белдереүсе ярҙамлыҡ һүҙҙәр нисек атала?**Яуап:бәйләүестәр,теркәүестәр тип атала**
2. Тыныш билдәләрен ҡуйығыҙ, аңлатығыҙ: *ғилем- ҡош, аҡыл- ҡанат.****Яуап:Эйә һәм хәбәр икеһе лә исемдән килгән,шуға һыҙыҡ ҡуйыла.***
3. *Болон сәскәләрен һыйпап үтәм,*

*Ҡапыл күрәм:алда балтырған.*

*Шул үләндең исемен әллә нимә*

*Йөрәгемә уйып ҡалдырған. (Р.Бикбаев)* алмаштарҙы табып төрөн билдәләгеҙ.**Яуап:шул-күрһәтеү алмашы,әллә нимә-билдәһеҙлек алмашы**

1. Шиғырҙа ни өсөн йәйәләр ҡулланылған, дөрөҫ яуап яҙырға.

*Ҡарайым, ситән артында*

*Ҡыҙ мине шәйләп тора.*

*(Бындағы ғәҙәт буйынса,*

*Көнбағыш сәйнәп тора)* (М. Кәрим).Яуап:**Инеш һөйләм,фекерҙе асыҡлап килгән.**

1. ***Көнөн*** *яуа,* ***төнөн*** *яуа,*

 *Аҙна яуа бер тоташтан,*

 *Әйтерһең, күк ҡолаған да,*

***Һауа*** *менән* ***ер*** *тоташҡан* (М. Кәрим).

Аҫтына һыҙылған һүҙҙәр нисек атала? **Көнөн,төнөн-ваҡыт рәүешендә килгән,һауа,ер-исем**

1. *Муйыллыҡ. Эргәлә генә күҙ йәшеләй таҙа һыулы йылға. Бейек кенә ҡая. Һөҙәк яр.* Бирелгән һөйләмдәр составы буйынса ниндәй?**Яуап:бер составлы һөләмдәр**
2. – Йә инде, Хөсәйен ағай өйҙә юҡ саҡта, **һыйыныр** мөйөш тапмай, бер яҡты ҡарашҡа, йылы һүҙгә зар-интизар булып, бәләкәй генә башын ҡайҙа тығырға белмәй йөрөгән ошо малайҙы йәлләп, эсем боша, йөрәгем **яна торғайны**, – ти был (Әнүр Вахитов). Һөйләмдәге аҫтына һыҙылған һүҙҙәр ниндәй һүҙ төркөмөнән килгән?**Яуап: һыйыныр-сифат ҡылым,яна торғайны-ҡушма ҡылым**
3. Өмөтләнәм зәңгәр һауаларҙан,

Өмөтләнәм зәңгәр күктәрҙән,

Өмөтләнәм бөгөн аҙҙан ғына,

Өмөтләнәм һәр саҡ тын кистәрҙән,

Өмөтләнәм яҡты таңдарҙан,

Өмөтләнәм ғорур имәндәрҙән,

Өмөтләнәм нескә талдарҙан (И.Кинйәбулатов). сифаттарҙы табығыҙ, мәғәнәләрен аңлатығыҙ.

**Яуап:зәңгәр-төҫтө белдерә,тын,яҡты-предметтың билдәһен,ғорур-характерын,нескә-формаһын белдерә**

1. Йомаҡтарҙың яуаптарын яҙығыҙ:

А)Өфөнөң уртаһында нимә тора?.**Яуап:ф хәрефе тора.**

Б) Дәрес аҙағы ни менән бөтә?**Яуап: с хәрефенә бөтә.**

В) Йылғала өс өйрәк менән дүрт ҡаҙ йөҙөп йөрөй ине. Уларға биш тауыҡ һәм ике әтәс ҡушылды. Йылғала бөтәһе нисә ҡош йөҙә?**Яуап:7 ҡош йөҙә**

15. ***Унлап, һигеҙләп*** һандарының төрөн билдәләгеҙ?**Яуап: был сама һандары**

16. Биш ***баш*** умарта, ете ***дана*** китап. Билдәләнгән һүҙҙәр нисек атала?**Яуап:нумератив һандар**

17. ***Яңыса, һинеңсә, айыуҙай, йәйен*** һүҙҙәре ниндәй һүҙ төркөмгә ҡарай?**Яуап:рәүештәр**

18. ***"Ҡурайҡайым еңел, көйө ауыр”***тигәнде һеҙ нисек аңлайһығыҙ?**Яуап:Башҡорт халыҡ йырҙары тарихта булған төрлө ауыр хәлдәрҙе,халҡыбыҙҙың азатлыҡ көрәшендә күп ир-егеттәребеҙ,ир-аттарыбыҙың һәләк булыуы моңло,оҙон көйҙәр барлыҡа килеүгә сәбәп булған.Ҡурай музыка ҡоралы булараҡ еңел булһа ла көйө ауыр тигән шуны аңлата**

19. *Төҙөлөшө һәм мәғәнәһе яғынан ойошҡан, нығынған, телмәрҙә әҙер килеш ҡулланыла торған хис-тойғо биҙәкле, образлы һүҙбәйләнештәр. Улар кәмендә ике һүҙҙән тора, бер төшөнсәне белдерә* **нимә тип атала?Яуап:фразеологизмдар-лексик һүрәтләү саралары**

20. *Айыу майы һөртөү* – мәғәнәһен аңлатығыҙ.**Яуап:кеше әйберен урлау**